CELEX: 32011D0692
Language: sl
Date: 2011-10-14 00:00:00
Title: 2011/692/: Sklep Komisije z dne 14. oktobra 2011 o prošnji Združenega kraljestva, da sprejme Direktivo 2011/36/EU Evropskega parlamenta in Sveta o preprečevanju trgovine z ljudmi in boju proti njej ter zaščiti njenih žrtev in o nadomestitvi Okvirnega sklepa Sveta 2002/629/PNZ (notificirano pod dokumentarno številko C(2011) 7228)

18.10.2011   
            
            
               SL
            
            
               Uradni list Evropske unije
            
            
               L 271/49
            
         SKLEP KOMISIJE
   z dne 14. oktobra 2011
   o prošnji Združenega kraljestva, da sprejme Direktivo 2011/36/EU Evropskega parlamenta in Sveta o preprečevanju trgovine z ljudmi in boju proti njej ter zaščiti njenih žrtev in o nadomestitvi Okvirnega sklepa Sveta 2002/629/PNZ
   (notificirano pod dokumentarno številko C(2011) 7228)
   (Besedilo v angleškem jeziku je edino verodostojno)
   (2011/692/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 331(1) Pogodbe,
   ob upoštevanju naslednjega:
   
               (1)
            
            
               Evropski parlament in Svet sta 5. aprila 2011 sprejela Direktivo 2011/36/EU o preprečevanju trgovine z ljudmi in boju proti njej ter zaščiti njenih žrtev in o nadomestitvi Okvirnega sklepa Sveta 2002/629/PNZ (1).
            
         
               (2)
            
            
               V skladu s členoma 1 in 2 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, Združeno kraljestvo ni sodelovalo pri sprejetju Direktive, ki zato zanj ni zavezujoča in se v njem ne uporablja.
            
         
               (3)
            
            
               V skladu s členom 4 navedenega protokola je Združeno kraljestvo z dopisom z dne 14. julija 2011 uradno obvestilo Komisijo o svoji nameri, da bo sprejelo Direktivo –
            
         SPREJELA NASLEDNJI SKLEP:
   Člen 1
   Direktiva 2011/36/EU se uporablja v Združenem kraljestvu.
   Člen 2
   Direktiva 2011/36/EU začne za Združeno kraljestvo veljati z dnem, ko ga Komisija uradno obvesti o tem sklepu.
   Člen 3
   Ta sklep je naslovljen na Združeno kraljestvo Velika Britanija in Severna Irska.
   
      V Bruslju, 14. oktobra 2011
      
         
            Za Komisijo
         
         Cecilia MALMSTRÖM
         
            Članica Komisije
         
      
   
   
      (1)  UL L 101, 15.4.2011, str. 1.